תומאס בראיינט

תומאס ג'רמיין בראיינט (באנגלית: Thomas Jermaine Bryant ; נולד ב-31 ביולי 1997) הוא כדורסלן אמריקאי המשחק בקבוצת הקליבלנד קאבלירס מליגת ה-NBA, בעמדת הסנטר.

קריירת תיכונים ומכללות
בראיינט נולד בעיר רוצ'סטר שבניו יורק, ולקראת עונתו האחרונה בתיכון עבר ללמוד ב"אקדמיית הכדורסל הנטינגטון" שבווירג'יניה המערבית, בה למדו בעבר שחקני NBA רבים דוגמת אנדרו ויגינס וגורג'י ג'נג. בעונתו היחידה בקבוצת הכדורסל של האקדמיה רשם ממוצעים של 17.3 נקודות, 11.6 ריבאונדים ו-4.5 חסימות למשחק, וסייע לה לרשום את מאזן הניצחונות הטוב בתולדותיה, 31–3. באפריל 2015 נבחר להשתתף במשחק מקדונלד'ס אול-אמריקן.

בשנת 2015 החל ללמוד באוניברסיטת אינדיאנה, אליה הצטרף יחד עם הסמול פורוורד אוג'י אנונובי. בשתי עונותיו בקבוצת הכדורסל של האוניברסיטה קלע 12.2 נקודות והוריד 6.2 ריבאונדים בממוצע למשחק.

קריירה מקצועית
לוס אנג'לס לייקרס
בדראפט 2017 נלקח בראיינט בבחירה ה-42 על ידי יוטה ג'אז, ומיד הועבר בטרייד ללוס אנג'לס לייקרס. לאורך עונת הרוקי שלו נשלח מספר פעמים לקבוצת הבת של הלייקרס מליגת הפיתוח – סאות' ביי לייקרס – וב-37 משחקיו במדיה העמיד ממוצעים של 19.7 נקודות ו-7.3 ריבאונדים למשחק. בראיינט שותף ב-15 משחקי NBA בלבד עם הלייקרס, וביוני 2018 שוחרר מהקבוצה.

וושינגטון ויזארדס
ביולי 2018 חתם בראיינט על חוזה בוושינגטון ויזארדס, ולאורך עונת  הציג יכולת מפתיעה עם ממוצעים של 10.5 נקודות ו-6.3 ריבאונדים למשחק, ב-61.6% קליעה מהשדה – הנתון הרביעי בטיבו ב-NBA. במשחק מול פיניקס סאנס ב-22 בדצמבר 2018 קלע בראיינט את כל 14 הזריקות שלקח מהשדה, ובכך הפך לשחקן החמישי בתולדות הליגה שרושם הישג זה.
בינואר 2021, נפצע בראיינט לאחר שנחת לא טוב על רגלו, וסיים את עונת . במקומו הגיע הסנטר האוקראיני אלכס לן.

סטטיסטיקות הקריירה
בעונה הסדירה של ה-NBA
 עונה  קבוצה  משחקים  חמישייה  דקות  % מהשדה  % משלוש  % מהעונשין  ריבאונדים  אסיסטים  חטיפות  חסימות  נקודות		 	 ל.א. לייקרס	 15  0  4.8  0.381  0.100  0.556  1.1  0.4  0.1  0.1  1.5 	 וושינגטון	 72  53  20.8  0.616  0.333  0.781  6.3  1.3  0.3  0.9  10.5 	 וושינגטון	 46  36  24.9  0.581  0.407  0.741  7.2  1.8  0.5  1.1  13.2 	 וושינגטון	 10  10  27.1  0.648  0.429  0.667  6.1  1.5  0.4  0.8  14.3 	 וושינגטון	 27  9  16.3  0.520  0.286  0.875  4.0  0.9  0.2  0.8  7.4 	 ל.א. לייקרס	 41  25  21.4  0.654  0.440  0.741  6.8  0.7  0.3  0.6  12.1 	 דנוור	 18  1  11.4  0.485  0.444  0.722  3.3  0.1  0.1  0.4  4.6 קריירה  		 229  134  19.7  0.598  0.366  0.757  5.7  1.1  0.3  0.8  10.1

בפלייאוף ה-NBA		
 עונה  קבוצה  משחקים  חמישייה  דקות  % מהשדה  % משלוש  % מהעונשין  ריבאונדים  אסיסטים  חטיפות  חסימות  נקודות		 	 דנוור	 1  0  0.1  0.000  0.000  0.000  0.0  0.0  0.0  0.0  0.0 קריירה  		 1  0  0.1  0.000  0.000  0.000  0.0  0.0  0.0  0.0  0.0

קישורים חיצוניים

הערות שוליים

קטגוריה:אמריקאים ילידי מדינת ניו יורק
קטגוריה:רוצ'סטר: אישים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:מדינת ניו יורק: כדורסלנים
קטגוריה:כדורסלני אוניברסיטת אינדיאנה
קטגוריה:בחירות דראפט של יוטה ג'אז
קטגוריה:כדורסלני לוס אנג'לס לייקרס
קטגוריה:כדורסלני סאות' ביי לייקרס
קטגוריה:כדורסלני וושינגטון ויזארדס
קטגוריה:כדורסלני דנוור נאגטס
קטגוריה:אמריקאים שנולדו ב-1997